CELEX: 32014R0478
Language: hu
Date: 2014-05-12 00:00:00
Title: A Tanács 478/2014/EU rendelete ( 2014. május 12. ) az egyes Szomáliával szembeni korlátozó intézkedésekről szóló 147/2003/EK rendelet módosításáról

13.5.2014   
            
            
               HU
            
            
               Az Európai Unió Hivatalos Lapja
            
            
               L 138/1
            
         A TANÁCS 478/2014/EU RENDELETE
   (2014. május 12.)
   az egyes Szomáliával szembeni korlátozó intézkedésekről szóló 147/2003/EK rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 215. cikkére,
   tekintettel a Szomáliával szembeni korlátozó intézkedésekről és a 2009/138/KKBP közös álláspont hatályon kívül helyezéséről szóló, 2010. április 26-i 2010/231/KKBP tanácsi határozatra (1),
   tekintettel az Európai Unió külügyi és biztonságpolitikai főképviselője és az Európai Bizottság együttes javaslatára,
   mivel:
   
               (1)
            
            
               A 147/2003/EK tanácsi rendelet (2) általános tilalmat ír elő bármely szomáliai személy, szervezet vagy testület részére történő, katonai tevékenységhez kapcsolódó finanszírozás, pénzügyi segítség, technikai tanácsadás, segítség vagy képzés nyújtására vonatkozóan.
            
         
               (2)
            
            
               Az ENSZ Biztonsági Tanácsa 2014. március 5-én elfogadta a 2142 (2014) sz. ENSZ BT-határozatot, amelyben megerősítette a Szomáliával szembeni fegyverembargót, és 2014. október 25-ig meghosszabbította azon elhatározását, hogy a kizárólag a szomáliai szövetségi kormány biztonsági erőinek a szomáliai nép biztonságát szavatoló fejlesztésére szánt fegyverek, lőszerek, illetve katonai felszerelések szállítása, valamint tanácsadás, segítségnyújtás és képzés esetén nem alkalmazandó a fegyverembargó, kivéve a 2111 (2013) sz. ENSZ BT-határozat mellékletében szereplő egyes olyan cikkek szállítását illetően, amelyekhez a 751 (1992) sz. ENSZ BT-határozat alapján létrehozott szankcióbizottság előzetes jóváhagyása szükséges.
            
         
               (3)
            
            
               A 2142 (2014) sz. ENSZ BT-határozat módosítja a következőkre vonatkozó értesítési követelményeket is: a szomáliai biztonsági erőknek szánt fegyverek, lőszerek, illetve katonai felszerelések szállítása, valamint tanácsadás, segítségnyújtás és képzés, továbbá a 2111 (2013) sz. ENSZ BT-határozat mellékletében szereplő cikkek szállítására vonatkozó mentesítési eljárás.
            
         
               (4)
            
            
               2014. május 12-én a Tanács elfogadta a 2010/231/KKBP határozatot a 2142 (2014) sz. ENSZ BT-határozatnak megfelelően módosító 2014/270/KKBP határozatot (3). Ezen módosítások közül egyesek a Szerződés hatálya alá tartoznak, ennélfogva a végrehajtásukhoz – különösen a tagállamok gazdasági szereplői által történő egységes alkalmazásuk biztosítása céljából – uniós szintű szabályozás szükséges.
            
         
               (5)
            
            
               A 147/2003/EK rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   A 147/2003/EK rendelet a következőképpen módosul:
   A 2a. cikk e) pontja helyébe a következő szöveg lép:
   
      
                  „e)
               
               
                  katonai tevékenységekhez kapcsolódó finanszírozás, pénzügyi segítségnyújtás, technikai tanácsadás, segítségnyújtás vagy képzés, kivéve a III. mellékletben meghatározott cikkekhez kapcsolódóan, amennyiben teljesülnek az alábbi feltételek:
                  
                              i.
                           
                           
                              az érintett illetékes hatóság megállapította, hogy e finanszírozás, pénzügyi segítségnyújtás, technikai tanácsadás, segítségnyújtás vagy képzés célja kizárólag a szomáliai szövetségi kormány biztonsági erőinek a szomáliai nép biztonságát szavatoló fejlesztése; és
                           
                        
                              ii.
                           
                           
                              Szomália szövetségi kormánya vagy – alternatívaként – a finanszírozást, pénzügyi segítségnyújtást, technikai tanácsadást, segítségnyújtást vagy képzést nyújtó tagállam legalább öt nappal előre értesítette a 751 (1992) sz. ENSZ BT-határozat 11. pontjával létrehozott bizottságot az ilyen, kizárólag a szomáliai szövetségi kormány biztonsági erőinek a szomáliai nép biztonságát szavatoló fejlesztésére szánt finanszírozás, pénzügyi segítségnyújtás, technikai tanácsadás, segítségnyújtás vagy képzés nyújtásáról, a 2142 (2014) sz. ENSZ BT-határozat 3. és 4. pontjának és a 2111 (2013) sz. ENSZ BT-határozat 16. pontjának megfelelően.”
                           
                        
            
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. május 12-én.
      
         
            a Tanács részéről
         
         
            az elnök
         
         C. ASHTON
      
   
   
      (1)  HL L 105., 2010.4.27., 17. o.
   
   
      (2)  A Tanács 2003. január 27-i 147/2003/EK rendelete egyes Szomáliával szembeni korlátozó intézkedésekről (HL L 24., 2003.1.29., 2. o.).
   
      (3)  A Tanács 2014. május 12-i 2014/270/KKBP határozata a Szomáliával szembeni korlátozó intézkedésekről szóló 2010/231/KKBP tanácsi határozat módosításáról (lásd e Hivatalos Lap 106. oldalát).